CELEX: 62014TN0484
Language: hr
Date: 2014-06-26 00:00:00
Title: Predmet T-484/14: Tužba podnesena 26. lipnja 2014. – Monthisa Residencial protiv Komisije

11.8.2014   
            
            
               HR
            
            
               Službeni list Europske unije
            
            
               C 261/52
            
         Tužba podnesena 26. lipnja 2014. – Monthisa Residencial protiv Komisije
   (Predmet T-484/14)
   2014/C 261/82
   Jezik postupka: španjolski
   
      Stranke
   
   
      Tužitelj: Monthisa Residencial, SA (Madrid, Španjolska) (zastupnici: F. de Artíñano Rodríguez de Torres i J. Martínez Muro, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi osporavanu odluku u mjeri u kojoj Komisija skup mjera, koje prema njoj sačinjavaju takozvani španjolski sustav financijskog leasinga, kvalificira kao novu državnu potporu nespojivu s unutarnjim tržištem;
            
         
               —
            
            
               podredno, poništi članke 1. i 4. pobijane odluke kojima se ulagači u AIE-ove (gospodarska interesna udruženja) utvrđuju kao korisnici navodnih potpora i isključivi adresati naloga za povrat;
            
         
               —
            
            
               podredno, poništi članak 4. pobijane odluke u mjeri u kojoj se njime, protivno općim načelima prava Unije, nalaže povrat navodnih potpora;
            
         
               —
            
            
               naloži Komisiji snošenje troškova ovog postupka.
            
         
      Tužbeni razlozi i glavni argumenti
   
   Tužbeni razlozi i glavni argumenti istovjetni su onima u predmetu T-700/13, Bankia protiv Komisije.
   Osobito se navodi povreda članka 107. stavka 1. UFEU-a i općeg načela prava Unije o zaštiti legitimnih očekivanja.